Ο ενθουσιασμός των Αθηναίων για το νέο δρόμο της πόλης με στόχο τη μείωση της θερμοκρασίας στην πόλη και τη βελτίωση των κλιματολογικών συνθηκών, με αφετηρία την οδό Βορέου, δεν κράτησε πολύ.

Ο καιρός δημιούργησε ζημιές στον πρώτο λευκό δρόμο, ο οποίος στρώθηκε με καινοτόμο υλικό, το οποίο ωστόσο χρειάζεται 24 ώρες στεγανοποίησης.

«Η αστάθεια του καιρού, αυτή η βροχή, μας έχει δημιουργήσει πρόβλημα. Το ξέραμε ότι ήταν ρίσκο. Αλλά με τους ανθρώπους της Guard Top που είναι στην Αθήνα αποφασίσαμε να το τολμίσουμε. Κανονικά πρέπει να μείνει 24 ώρες στεγνό. Θα το φτιάξουμε, με νέα εφαρμογή, μόλις σταθεροποιηθεί ο καιρός! Έχουμε υλικό, τεχνογνωσία και καθοδήγηση!», έγραψε στο Facebook η υπεύθυνη αντιδήμαρχος του δήμου Αθηναίων, Ελένη Μυριβήλη.

Φωτογραφίες: IntimeNews/ΚΑΠΑΝΤΑΗΣ ΔΗΜΗΤΡΗΣ